Jabatan Perkhidmatan Awarn, Malaysia, Rumah Persekutuan, Kuala Lumpur. 25hb Februari, 1972 Tuan, SURAT PEKELILING PERKHIDMATAN BIL. 5 TAHUN 1972 Kadar2 Elaun dan Kemudahan2 bagi Pegawai2 Wanita yang telah Berkahwin Berikutan dengan perlantekan dan pertukaran pegawai2 wanita yang telah kahwin ka- perjawatan2 di-Kedutaan2/Surohanjaya2 Tinggi Kerajaan Malaysia di-seberang laut, ada-lah perlu di- tetapkan kadar2 elaun dan kemudahan2 yang boleh di-beri kapada mereka yang berkhidmat di-luar dan juga di-dalam negeri. 2. Bagi maksud menetapkan kadar2 elaun dan kemudahan2, taraf keluarga pegawai2 wanita boleh di-bahagikan kapada empat gulongan saperti berikut:- (i) Belum kahwin; (ii) Janda/Balu tanpa tanggongan; (iii) Balu yang ada tanggongan anak; (iv) Sudah Kahwin/berkeluarga. 3. Kelayakan mendapat elaun2 dan kemudahan2 bagi pegawai2 wanita dalam gulongan (i) dan (ii) di-atas ada-lah mengikut kadar pegawai2 lelaki yang bujang. Bagi pegawai2 wanita dalam gulongan (iii) di-atas, mereka di-benarkan mendapat kadar bagi pegawai2 lelaki yang sudah kahwin dan berkeluarga dengan sharat sekurang2-nya sa-orang anak dalam tanggongan pegawai wanita itu ada bersama-nya. Jika sekira-nya anak dalam tanggongan pegawai wanita itu tidak ada bersama dengan pegawai itu oleh sa-suatu sebab seperti bersekolah di-Malaysia atau pun terpaksa di-tinggalkan dengan saudara-mara yang lain maka bagi keadaan2 seperti itu kadar2 elaun dan kemudahan2 yang boleh di-beri kapada pegawai wanita itu akan di-tetapkan berasingan mengikut keadaan masing2. 4. Bagi pegawai2 wanita dalam gulongan (iv) di-atas, kadar elaun2 dan kemudahan2 mereka hendakl-ah di-tetapkan saperti berikut:- A. LUAR NEGERI (Sharat2 dalam Conf. 835) (a) Suami isteri berkhidmat dengan Kerajaan (i) Elaun Seberang Laut Suami di-bayar mengikut kadar berkahwin/berkeluarga mengikut mana yang berkenaan dan isteri di-
bayar mengikut kadar bujang. Jika sekira-nya isteri memegang jawatan yang lebeh tinggi daripada suami-nya,maka isteri itu boleh-lah di-bayar berasaskan kepada kelayakan-nya mengikut kadar berkahwin/berkeluarga mengikut mana yang berkenaan dan suami di- bayar mengikut kadar bujang. (ii) Elaun2 dan kemudahan lain Berdasarkan kelayakan suami atau isteri mengikut mana yang lebeh baik. (b) Isteri sahaja berkhidmat dengan Kerajaan (i) Elaun Seberang Laut Sama saperti kadar atau kelayakan pegawai lelaki berkahwin atau berkeluarga mengikut mana yang berkenaan. (ii) Elaun2 dan kemudahan lain Sama saperti kadar atau kelayakan pegawai lelaki berkahwin atau berkeluarga mengikut mana yang berkenaan dengan sharat suami- nya mengikut pegawai itu ka-tempat di-mana ia berkhidmat dan tidak memegang apa2 jawatan untok memberi apa2 saraan hidup (income) samada dengan Kerajaan (Kerajaan Malaysia atau Kerajaan lain) atau kalangan swasta. Sakira-nya suami pegawai itu memegang apa2 saraan hidup (income) maka isteri itu akan di-anggap sebagai pegawai bujang dan tidak-lah layak mendapat sabarang elaun atau kemudahan mengikut kadar berkahwin/berkeluarga daripada Kerajaan. B. DALAM NEGERI (a) Suami isteri berkhidmat dengan Kerajaan
Elaun dan kemudahan2 Berdasarkan kelayakan suami atau isteri mengikut mana yang lebeh baik. (b) Isteri sahaja berkhidmat dengan Kerajaan Elaun dan kemudahan2 Sama saperti kadar atau kelayakan pekerja lelaki berkahwin atau berkeluarga mengikut mana yang berkenaan tetapi suami-nya tidak layak mendapat sebarang kemudahan2 daripada Kerajaan. 5. Peruntokan2 yang tersebut di-atas di-kuatkuasakan mulai dari 1hb. March,1972. Saya yang menurut perentah, (AHMAD SALLEHUDDIN BIN AHMAD JALALUDIN) Bahagian Gaji, b.p. Ketua Pengarah Perkhidmatan Awam, Malaysia. Semua Ketua Setiausaha2 Kementerian. Semua Ketua2 Jabatan Persekutuan. Semua Yang Berhormat Setiausaha2 Kerajaan, Malaysia Barat.